Diari Oficial de la Generalitat Valenciana


Sumari del DOGV 5515, del 18-05-2007 (2007/5582)

Informació pública de l'inici del procediment de concurs per al desenvolupament i execució del programa d'actuació integrada, mitjançant gestió indirecta, de l'àrea 4 del SAR 2 del Pla General d'Ordenació Urbana d'Eslida.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5515

Data del DOGV
:   18-05-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/5582


Data del document
:   09-04-2007

Organisme emissor
:   San Antonio Urbana, SL

Tipus de document
:   Informació Pública

Descriptors 

:   * Eslida
    * pla d'urbanisme

En compliment de l'establit en l'article 134.4 de la Llei 16/2005, de 30 de desembre, de la Generalitat Valenciana, Llei Urbanística Valenciana (des d'ara LUV), en relació amb l'article 292 i 293 del Reglament d'Ordenació i Gestió Territorial i Urbanística (des d'ara ROGTU), té lloc l'inici del procediment de concurs per al desenvolupament i execució del programa d'actuació integrada, per mitjà de gestió indirecta, de l'àrea 4 del SAR 2 del Pla General d'Ordenació Urbana d'Eslida, amb una superfície total de 56.428,35 metres quadrats.  
Les bases generals reguladores del procediment del programa de gestió integrada per mitjà de la gestió indirecta són les incloses en l'annex II del Reglament d'Ordenació i Gestió Territorial Urbanística, havent estat aprovat l'inici del procediment de concurs i les bases particulars que regiran en el concurs per a la selecció d'agent urbanitzador del programa d'actuació integrada, per mitjà de gestió indirecta, de l'àrea 4 del SAR 2 del Pla General d'Ordenació Urbana d'Eslida mitjançant l'Acord del Ple de l'Ajuntament, de 18 de gener de 2007, enviat al Diario Oficial de la Unión Europea el dia 26 de febrer de 2007, i publicat l'1 de març de 2007, publicades en el Butlletí Oficial de la Província de Castelló número 21, de data 17 de febrer de 2007.  
La mercantil San Antonio Urbana, SL, domiciliada a la Vall d'Uixó, polígon industrial Belcaire, parcel·la 304 i codi d'identificació fiscal F22498242, ha iniciat la informació pública de la seua proposta de programa per al desenvolupament i execució de l'àrea 4 del SAR 2 del Pla General d'Ordenació Urbana d'Eslida amb la protocol·larització a la Notaria de Rafael Seguer Irigoyen, situada a Segorbe, carrer del Doctor Velázquez, número 11, 1r, de la següent documentació:  
- Pla parcial, que inclou estudi d'integració paisatgística.  
- Projecte d'urbanització.  
Una altra còpia d'aquests documents es troba dipositada a l'Ajuntament d'Eslida.   
De conformitat amb l'article 134 de la LUV i 292 i 293 del ROGTU, durant el termini d'un mes, comptador des de la publicació de l'anunci en el Diari Oficial de la Comunitat Valenciana, qualsevol persona podrà comparèixer, en horari d'atenció al públic, o bé a la Notaria de Rafael Seguer Irigoyen, situada a Sogorb, carrer del Doctor Velázquez, número 11, 1r, o bé a l'Ajuntament d'Eslida per a obtenir informació, pels procediments legals, sobre els documents objecte d'exposició pública i presentar al·legacions. Aquestes al·legacions es podran presentar indistintament a la notaria a què s'ha fet referència en horari de 09.00 a 14.00 hores, o bé a l'Ajuntament d'Eslida en horari administratiu obert al públic.  
El present anunci es publica als efectes que disposa l'article 59 de la Llei de Règim Jurídic de les Administracions Públiques i del Procediment Administratiu Comú, per als titulars que no es troben en la base de dades de la relació emesa pels organismes oficials i per a aquells que intentada la notificació, aquesta no fóra possible.  
La Vall d'Uixó, 9 d'abril de 2007.- Els administradors mancomunats de San Antonio Urbana, SL: José Vicente Callau Salvador i Maria Teresa Feliu Ballester.  
Informació pública de l'inici del procediment de concurs per al desenvolupament i execució del programa d'actuació integrada, mitjançant gestió indirecta, de l'àrea 4 del SAR 2 del Pla General d'Ordenació Urbana d'Eslida. [2007/5582]San Antonio Urbana, SL